Elektrinės rajos
Elektrinės rajos (Torpedinidae) – elektrinių rajožuvių (Torpediniformes) šeima. Šių žuvų kūnas plikas, apskrito disko formos. Išauga iki 2 m ilgio ir 100 kg svorio. Gyvagimdės. Uodega stora ir trumpa. Kūno šonuose turi elektros energiją generuojančius organus. Elektros smūgio įtampa siekia 70-300 voltų. Juo elektrinės rajos apsvaigina smulkias žuvis, kuriomis minta, bei ginasi nuo priešų. Paplitusios Atlanto, Indijos ir Ramiajame vandenynuose. Gyvena ant dugno. Šeimoje yra 2 gentys, 22 rūšys.